รัฐบาลไทย-ข่าวทำเนียบรัฐบาล-นายกฯ ชี้แจงเพื่อความเข้าใจการจัดงบฯ ตำรวจ ทหาร งบฯ ด้านความมั่นคง ทำตามความจำเป็น กำหนดทั้งสิ้นเพื่อประชาชนและความปลอดภัยของประเทศ
วันพฤหัสบดีที่ 2 มิถุนายน 2565
นายกฯ ชี้แจงเพื่อความเข้าใจการจัดงบฯ ตํารวจ ทหาร งบฯ ด้านความมั่นคง ทําตามความจําเป็น กําหนดทั้งสิ้นเพื่อประชาชนและความปลอดภัยของประเทศ
นายกฯ ชี้แจงเพื่อความเข้าใจการจัดงบฯ ตํารวจ ทหาร งบฯ ด้านความมั่นคง ทําตามความจําเป็น กําหนดทั้งสิ้นเพื่อประชาชนและความปลอดภัยของประเทศ
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (2 มิถุนายน 2565) เวลา 13.32 น. ณ ห้องประชุมสภาผู้แทนราษฎร อาคารรัฐสภา ถนนสามเสน เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสภาผู้แทนราษฎรเพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2566 โดยนายกรัฐมนตรีได้รับฟังและติดตามคําอภิปรายมาตลอด ขอชี้แจงเรื่องแรก สํานักงานตํารวจแห่งชาติ ที่กล่าวว่างานสอบสวน ตํารวจไม่อยากทํางาน เพราะงบประมาณไม่เพียงพอ และไม่มีความก้าวหน้าในชีวิตราชการ นายกรัฐมนตรีได้ชี้แจงว่า ในปัจจุบันพนักงานสอบสวนได้รับเงินค่าตอบแทนวิชาชีพเป็นเงินประจําตําแหน่ง ตั้งแต่ระดับรองสารวัตร จนถึงระดับรองผู้บังคับการตํารวจแห่งชาติ ได้จัดสรรเงินค่าตอบแทนสํานวนสอบสวน รวมเป็นงบประมาณเพิ่มขึ้น 400 ล้านบาทเศษ ซึ่งเป็นค่าทําสํานวนการสอบสวน ค่าตอบแทนพยาน ค่าส่งหมายเรียก ค่าชันสูตรพลิกศพ ค่าตอบแทนนักสังคมสงเคราะห์ ค่าคุ้มครองพยาน รวมทั้งค่าใช้จ่ายต่าง ๆ ในการทําสํานวนคดี เช่น ซื้อกระดาษ วัสดุ คอมพิวเตอร์ ค่าเดินทางไปราชการ น้ํามันเชื้อเพลิง เป็นต้น และในห้วงใกล้สิ้นปีงบประมาณ สํานักงานตํารวจแห่งชาติได้จัดสรรเงิน เพิ่มเติมอีก 50-150 ล้าน รวมเป็นเงินทั้งสินเกือบ 600 ล้านบาท เพื่อเป็นขวัญและกําลังใจในการปฏิบัติหน้าที่ของพนักงานสอบสวน
ส่วนความเจริญก้าวหน้าในหน้าที่ราชการ ปัจจุบันพนักงานสอบสวนถือเป็นสายงานสําคัญ กตร. ได้แก้ไขให้การเข้าดํารงตําแหน่ง หัวหน้าสถานีตํารวจในทุกระดับ ข้าราชการตํารวจต้องมีประสบการณ์ด้านการดํารงตําแหน่งพนักงานสอบสวนมาก่อน ทั้งในระดับรองสารวัตร สารวัตร รองผู้บังคับการด้านสอบสวน ซึ่งทําให้ตํารวจทุกนายต้องหันมารับตําแหน่งพนักงานสอบสวน มิฉะนั้นจะไม่สามารถเลื่อนตําแหน่งเป็นหัวหน้าสถานีตํารวจได้ นอกจากนี้ กําลังบรรจุพนักงานสอบสวนเพิ่มเติมอีกรวม 1,700 นาย ทําให้ปัจจุบันเพิ่มขึ้นทั้งสิ้น 13,000 นาย อีกทั้งจะได้บรรจุผู้ช่วยพนักงานสอบสวนชั้นประทวน 3,500 นาย ช่วยเหลือพนักงานสอบสวนในการปฏิบัติหน้าที่ และระยะต่อไปจะเพิ่ม จํานวนผู้ช่วยพนักงานสอบสวนให้มีจํานวนเพิ่มขึ้น 3-4 นาย/พนักงานสอบสวน 1 นาย เพื่อแบ่งเบาภาระพนักงานสอบสวนที่ทําหน้าที่อย่างหนักจากคดีที่เพิ่มขึ้นในปัจจุบันให้สามารถปฏิบัติงานได้อย่างมีประสิทธิภาพต่อไป
กรณีตํารวจตระเวนชายแดน ชี้แจงว่าภารกิจหลักคือการลาดตระเวนในพื้นที่ชายแดนทั่วประเทศเพื่อเฝ้าตรวจป้องกันชายแดนร่วมกับกําลังทหาร เพื่อไม่ให้มีการรุกล้ําอธิปไตยตามแนวชายแดน รักษาประโยชน์ของชาติ ดูแลความปลอดภัยในชีวิตและทรัพย์สิน ตลอดจนพัฒนาคุณภาพชีวิตและช่วยเหลือประชาชนตามแนวชายแดน โดยคิดเป็นระยะทางตามแนวชายแดนทั่วประเทศ จํานวน 5,656 กิโลเมตร ในส่วนของโรงเรียนตํารวจตระเวนชายแดน ปัจจุบันมีจํานวนรวม 222 โรงเรียน ซึ่งมีโรงเรียนที่ได้มอบโอนให้กับกระทรวงศึกษาธิการไปแล้ว จํานวน 490 โรงเรียน โดยการจัดการเรียนการสอนในปัจจุบันได้ดําเนินการตามมาตรฐานของกระทรวงศึกษาธิการ และยังคงให้บริการทางการศึกษาแก่เด็กและเยาวชนในพื้นที่ทุรกันดารและห่างไกลเส้นทางคมนาคม ทั้งนี้ โรงเรียนในสังกัดของกระทรวงศึกษาธิการหลายแห่งมีจํานวนนักเรียนน้อย ไม่สามารถเปิดการเรียนการสอนได้ ตํารวจตระเวนชานแดนจึงจําเป็นที่ต้องเข้าไปจัดตั้งโรงเรียนตํารวจตระเวนชายแดน หรือ ศูนย์การเรียนตํารวจตระเวนชายแดน เพื่อเปิดทําการสอนไปก่อน จนกว่าจะมีความพร้อมเพียงพอก็ได้มอบโอนให้หน่วยงานที่มีหน้าที่รับผิดชอบโดยตรง เช่น กระทรวงศึกษาธิการ องค์กรปกครองส่วนท้องถิ่น นอกจากนี้ โรงเรียนตํารวจตระเวนชายแดนยังให้บริการทางการแพทย์เบื้องต้นให้แก่เด็ก เยาวชน และประชาชนในถิ่นทุรกันดาร ในเขตบริการโรงเรียนและห้องพยาบาลของโรงเรียน ซึ่งจนถึงปัจจุบันได้มีโรงเรียนดังกล่าวสามารถยกระดับขึ้นเป็น สุขศาลาพระราชทาน จํานวน 22 แห่ง เพื่อพัฒนาคุณภาพชีวิตของเด็กและเยาวชน ดังนั้น ตํารวจตระเวนชายแดนยังคงเป็นหน่วยงานในสังกัดสํานักงานตํารวจแห่งชาติที่มีบทบาทสําคัญในการรักษาความสงบเรียบร้อยและความมั่นคงในพื้นที่ชายแดนต่อไป
นอกจากนี้ กองบัญชาการตํารวจตระเวนชายแดนยังมีภารกิจในการรักษาความสงบเรียบร้อยและความมั่นคงชายแดน การปราบปรามอาชญากรรม การพัฒนาช่วยเหลือประชาชน ซึ่งครอบคลุม 31 จังหวัดชายแดน คิดเป็นพื้นที่ 5661 ตารางกิโลเมตร วงเงินตามกรอบวงบประมาณ 3000 ล้านบาท ซึ่งอยู่ในกรอบงบประมาณ จึงขอให้คิดถึงหัวอกคนทํางานที่อยู่ตามแนวชายแดนบ้าง ซึ่งต่างการมีครอบครัวมีชีวิตจิตใจ
เรื่องที่สาม เหตุใดโครงการปฏิรูประบบงานตํารวจจึงมีงบประมาณเกี่ยวข้องกับสิ่งก่อสร้างจํานวนมาก นายกรัฐมนตรีกล่าวว่า โครงการปฏิรูประบบงานตํารวจนั้น เกี่ยวกับกิจกรรมการบริหารทรัพยากรมนุษย์ ด้านสวัสดิการที่พักอาศัยก็เป็นส่วนหนึ่งของการปฏิรูประบบงานตํารวจ ซึ่งถือว่ามีความสําคัญอย่างยิ่ง โครงการนี้เป็นโครงการจํานวน 3,781 ล้านบาท ซึ่งเกี่ยวกับสิ่งก่อสร้าง 2,668 ล้านบาท คิดเป็น 70 เปอร์เซ็นต์ เนื่องจากเป็นการจัดสวัสดิการในด้านที่พักอาศัยให้แก่ราชการตํารวจชั้นผู้น้อยให้เป็นไปอย่างเหมาะสม และมีประสิทธิภาพสร้างขวัญกําลังใจ โดยคํานึงถึงรูปแบบของที่พักอาศัยขนาดและทําเลที่ตั้งให้เหมาะสม เพื่อพัฒนาคุณภาพชีวิตตํารวจให้มีมีขวัญและกําลังใจ มีความสุขในการปฏิบัติงาน ปรับสภาพแวดล้อมให้เอื้อต่อการปฏิบัติงาน
สํานักงานตํารวจแห่งชาติมีภารกิจด้านการป้องกัน ปราบปรามอาชญากรรม รักษาความสงบเรียบร้อยภายในพื้นที่ รักษาความปลอดภัยในชีวิตและทรัพย์สินให้กับประชาชน จึงต้องมีที่พักที่อยู่อาศัย ซึ่งไม่ว่าจะเป็นตํารวจหรือทหาร จําเป็นจะต้องสามารถระดมกําลังเจ้าหน้าที่ให้สามารถปฏิบัติหน้าที่และภารกิจต่าง ๆ ได้ตลอด 24 ชั่วโมง เจ้าหน้าที่ตํารวจหรือทหารกจึงมีความจําเป็นจะต้องมีสถานที่พักที่อยู่ใกล้กับสถานที่ทํางาน เพื่อให้สามารถเรียกระดมกําลังไปได้ทันที ซึ่งหน่วยงานต่าง ๆ ของตํารวจแห่งชาติยังมีอาคารที่พักอาศัยไม่เพียงพอกับจํานวนเจ้าหน้าที่ตํารวจที่ทําหน้าที่ในปัจจุบัน โดยมีความต้องการที่พักอาศัยทั้งสิ้นถึง 70% ของกําลังพล แต่ปัจจุบันจัดได้เพียง 50% ยังขาดแคลนอยู่ถึง 20% คิดเป็นประมาณ 4 หมื่นยูนิต ทั้งนี้ จะค่อยๆ ดําเนินการไป ดังนั้น เรื่องความมั่นคงเป็นสิ่งสําคัญ ที่อาจจะลืมไปว่าทุกวันนี้ที่บ้านเมืองทั้งชายแดน และความสงบสุขภายในประเทศ ต้องใช้กําลังคนเหล่านี้เข้ามาทํางานร่วมกับฝ่ายรวมกับฝ่ายพลเรือนทั้งสิ้น เป็นการทํางานร่วมกันระหว่างพลเรือน ตํารวจ และทหาร ซึ่งมีการทํางานร่วมกันในหลายๆ ภารกิจ ซึ่งก็ได้กําหนดไว้ตามรัฐธรรมนูญที่ให้ทหารและตํารวจต้องร่วมพัฒนาประเทศ บรรเทาภัยพิบัติ ปฏิบัติการช่วยเหลือประชาชนไปด้วย พร้อมกับทําหน้าที่ในการป้องกันประเทศ และการปราบปรามอาชญากรรม